6. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. 116/1063 της 4/16 Ιουν. 1993 (ΦΕΚ Β΄ 434) Αύξηση των καταβαλλομένων από το ΤΕΑΑΠΑΕ συντάξεων. 1.Οι καταβαλλόμενες από το Ταμείο Επικουρικής Ασφαλίσεως Ασφαλιστών και Προσωπικού Ασφαλιστικών Επιχειρήσεων συντάξεις στους συνταξιούχους του, των οποίων το συνταξιοδοτικό δικαίωμα εμπίπτει στο μέχρι 31.12.1992 χρονικό διάστημα αυξάνονται από 1.1.1993 κατά ποσοστό 4% και από 1.7.1993 κατά ποσοστό 4,5% επί του ποσού αυτών που θα έχει διαμορφωθεί κατά την 31.12.1992 και 30.6.1993 αντίστοιχα. 2.Επίσης στις συντάξεις των παραπάνω συνταξιούχων και όπως αυτές έχουν διαμορφωθεί την 31.12.1992 χορηγείται αύξηση από 1.1.1993 κατά δραχμ. 3.300 για την κατηγορία γήρατος-αναπηρίας και κατά δραχμ. 2.800 για την κατηγορία θανάτου, χωρίς η αύξηση αυτή να επηρεάζει τη διαμόρφωση του ποσού των συντάξεων επί του οποίου υπολογίζεται η παραπάνω ποσοστιαία αύξηση. 